CELEX: 62020TN0519
Language: mt
Date: 2020-08-13 00:00:00
Title: Kawża T-519/20: Rikors ippreżentat fit-13 ta’ Awwissu 2020 – LP vs Il-Parlament

19.10.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 348/23
            
         
      Rikors ippreżentat fit-13 ta’ Awwissu 2020 – LP vs Il-Parlament
      (Kawża T-519/20)
      (2020/C 348/33)
      Lingwa tal-kawża: l-Olandiż
      
         Partijiet
      
      
         Rikorrent: LP (rappreżentanti: J. Bosquet u G. Op de Beeck, avukati)
      
         Konvenut: Il-Parlament Ewropew
      
         Talbiet
      
      
                  —
               
               
                  tannulla d-deċiżjoni tat-22 ta’ Ottubru 2019 li permezz tagħha l-Awtorita tal-Ħatra rrifjutat ir-reklutaġġ tar-rikorrent bħala assistent parlamentari akkreditat (l-ewwel deċiżjoni kkontestata) fil-Parlament Ewropew;
               
            
                  —
               
               
                  tannulla d-deċiżjoni tas-Segretarju Ġenerali tal-Parlament Ewropew tal-14 ta’ Mejju 2020 (it-tieni deċiżjoni kkontestata) li tiċħad l-ilment imressaq mir-rikorrent skont l-Artikolu 90(2) tar-Regolamenti tal-Persunal, fir-rigward tal-ewwel deċiżjoni kkontestata;
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka motiv uniku.
      Motiv uniku bbażat fuq ksur tal-Artikolu 128(2)(c) tal-Kondizzjonijiet tal-impjieg applikabbli għall-aġenti l-oħra tal-Unjoni Ewropea kif ukoll ksur tal-Artikolu 41(1) u (2) tal-Karta tad-Drittijiet Fundamentali tal-Unjoni Ewropea.
      
                  —
               
               
                  Ksur tal-Artikolu 128(2)(c) tal-Kondizzjonijiet tal-impjieg applikabbli għall-aġenti l-oħra tal-Unjoni Ewropea peress li l-Parlament Ewropew jinterpreta dan l-artikolu b’mod żbaljat meta jsostni li l-pussess ta’ fedina penali nadifa huwa rekwiżit. Fil-fatt dan l-artikolu jikkonċerna garanziji relatati mal-funzjoni, li permezz tagħhom nota f’estratt minn fedina penali hija rilevanti biss meta tkun tali li tippreġudika l-karatteristika relatata mal-funzjoni jew hija tali li jkollha impatt fuq l-eżerċizzju konkret ta’ professjoni. Il-motivazzjoni tad-deċiżjonijiet ikkontestati tmur kontra l-imsemmi artikolu sa fejn il-konvenut jikkonferma fit-tieni deċiżjoni kkontestata li ma hemm ebda theddida attwali, effettiva u suffiċjentement serja għall-eżerċizzju regolari tal-funzjoni sa fejn hemm sempliċement “dubji” dwar l-integrità morali tar-rikorrent.
               
            
                  —
               
               
                  Ksur tal-Artikolu 41(1) u (2) tal-Karta tad-Drittijiet Fundamentali kif ukoll tal-prinċipju ta’ premura stabbilit fiha, peress li l-Parlament Ewropew ma ħax inkunsiderazzjoni l-elementi rilevanti kollha fl-evalwazzjoni tiegħu fil-kuntest tar-reklutaġġ tar-rikorrent. Ma kien hemm ebda teħid inkunsiderazzjoni tar-relazzjoni ta’ fiduċja mal-membru tal-Parlament Ewropew ikkonċernat u tal-fatt li r-rikorrent huwa diġà assistent parlamentari fil-parlament ta’ wieħed mill-Istati Membri tal-Belġju. Fl-istess waqt, il-Parlament Ewropew ma jiħux inkunsiderazzjoni r-rikonoxximent ta’ ħtija fl-ilment tar-rikorrent meta jistabbilixxi li dan tal-aħħar jonqos milli jeżerċita r-responsabbiltà tiegħu billi jirrelativizza r-reat imniżżel fl-estratt mill-fedina penali. Id-deċiżjonijiet ikkontestati huma għaldaqstant ivvizzjat b’nuqqas ta’ motivazzjoni.